Akciju sabiedrība "Latvijas valsts meži"

Nekustamo īpašumu pārvalde

ELEKTRONISKO IZSOĻU

N O L I K U M S

 APSTIPRINĀTS

 Izsoles komisijas sēdē

2024.gada 1.oktobrī

Protokols Nr.1

Rīgā

2024

Elektroniskās izsoles (turpmāk – Izsoles, katra atsevišķi – Izsole):

“Par nomas tiesību piešķiršanu lauksaimniecības zemei 8.33 ha platībā, zemes vienības ar kadastra apzīmējumu 66270030386 daļā, nekustamā īpašumā “Pagrabiņa mežs”, kad.nr. 66270030294, Limbažu novada Alojas pagastā” (turpmāk - Izsole Nr.1)

un

“Par nomas tiesību piešķiršanu lauksaimniecības zemei 11.76 ha kopplatībā, zemes vienību ar kadastra apzīmējumiem 42680040026 un 42680040027 daļā, nekustamā īpašumā “Lakšu kalna mežs”, kad.nr. 42680040026, Cēsu novada Nītaures pagastā” (turpmāk - Izsole Nr.2),

un

“Par nomas tiesību piešķiršanu lauksaimniecības zemei 13.45 ha platībā, zemes vienības ar kadastra apzīmējumu 40460240024 daļā, nekustamā īpašumā “Brunavas meži”, kad.nr. 40460140058, Bauskas novada Brunavas pagastā” (turpmāk - Izsole Nr.3),

un

“Par nomas tiesību piešķiršanu lauksaimniecības zemei 59.41 ha kopplatībā, zemes vienības ar kadastra apzīmējumu 88540070061 daļā, nekustamā īpašumā “Iliņu Mežs”, kad.nr. 88540070061, Talsu novada Ģibuļu pagastā un zemes vienības ar kadastra apzīmējumu 88540020027 daļā, nekustamā īpašumā “Kalniņu Mežs”, kad.nr. 88540020027, Talsu novada Ģibuļu pagastā” (turpmāk - Izsole Nr.4)

1. Izsoles pamatnoteikumi
	1. Izsoles nolikums (turpmāk – Nolikums) nosaka kārtību, kādā izsludināma un rīkojama izsole par zemes nomas līguma slēgšanas tiesību publisku piešķiršanu.
	2. Izsole tiek rīkota saskaņā ar:
		1. 19.07.1995. likumu „Publiskas personas finanšu līdzekļu un mantas izšķērdēšanas novēršanas likums”;
		2. 28.01.1937. likumu „Civillikums. Ceturtā daļa. Saistību tiesības”;
		3. MK 19.06.2018. noteikumiem Nr.350 “Publiskas personas zemes nomas un apbūves tiesības noteikumi”;
		4. AS „Latvijas valsts meži” valdes 11.11.2022. apstiprināto kārtību Nr. 2.3-2\_008d\_100\_22\_302 “Nekustamā īpašuma nomas, zemes nomas un apbūves tiesības līgumu slēgšanas un administrēšanas kārtība”.
	3. Izsoles mērķis ir nodrošināt AS “Latvijas valsts meži” (turpmāk – LVM) valdījumā esošas zemes maksimāli izdevīgu iznomāšanu par iespējami augstāku cenu.
2. Izsoles rīkotājs un komisija – LVM Nekustamo īpašumu pārvalde, Rīga, Vaiņodes iela 1, LV – 1004, tālr.67805015; reģistrācijas Nr. 40003466281. Norēķinu konti:

 AS “SEB banka”

 bankas kods: UNLALV2X

 konts  LV10 UNLA 0003 0304 6754 4

*vai*

AS „Swedbank”

bankas kods: HABALV22

konts: LV82 HABA 0001 4070 5213 3

*vai*

AS “Luminor Bank” Latvijas filiāle

bankas kods: RIKOLV2X

konts: LV58RIKO0002013161311

*vai*

AS “Citadele banka”

bankas kods: PARXLV22

konts: LV64PARX0000380411016

* 1. Izsoles rīkotāja kontaktpersonas:
		1. Izsoles objekta apskate dabā notiek pēc vienošanās ar Nekustamo īpašumu pārvaldes Zemes lietojuma speciālistēm: Rietumvidzemes reģionā (Izsole Nr.1. un Izsole Nr.2.) – Andu Grīviņu, tālruņa Nr. 25415232, a.grivina@lvm.lv; Vidusdaugavas reģionā (Izsole Nr.3) – Līgu Beieri, tālruņa Nr. 20265738, l.beiere@lvm.lv; Ziemeļkurzemes reģionā (Izsole Nr.4.) – Eviju Palāci, tālruņa Nr. 29636066, e.palace@lvm.lv.
		2. Juridiska rakstura jautājumos (Nolikums, prasības Izsoles pretendentiem (turpmāk – Pretendents), pieteikuma iesniegšana un izskatīšana) – Nekustamo īpašumu pārvaldes vecākā juriskonsulte Lilija Vaivode, tālruņa Nr. 28376893, l.vaivode@lvm.lv.
	2. Izsoles komisija – Izsoli LVM vārdā organizē Izsoles komisija, kas apstiprināta ar LVM Nekustamo īpašumu pārvaldes vadītāja 2024.gada 5.jūlija rīkojumu Nr. 3.1-1\_002w\_260\_24\_2 “Par pastāvīgās izsoles komisijas izveidi zemes un būvju (īpašumu) iznomāšanai” (turpmāk – Komisija).
		1. Komisija sastāv no četrpadsmit locekļiem. Komisijas darbu vada tās priekšsēdētājs, bet priekšsēdētāja prombūtnes laikā – jebkurš no Komisijas locekļiem. Izsoles gaitu protokolē Komisijas iecelts Komisijas loceklis.
		2. Komisija lemj par visiem ar Izsoles rīkošanu un norisi saistītajiem jautājumiem, veic visas darbības saskaņā ar Nolikumu un nodrošina protokolēšanu.
		3. Komisija ir lemttiesīga, ja piedalās ne mazāk kā trīs Komisijas locekļi.
		4. Komisija pieņem lēmumus ar klātesošo Komisijas locekļu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
		5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.
		6. Komisijas lēmums par Izsoles rezultātiem stājas spēkā pēc Izsoles protokola parakstīšanas un Komisijas lēmuma apstiprināšanas Nolikuma 10.1.punktā noteiktajā kārtībā.
1. Izsoles objekts, sākumcena, paaugstinājuma solis
	1. Zemes iznomāšanas mērķis – lauksaimniecība.
	2. Zemes nomas līguma termiņš – 6 gadi.
	3. Izsoles veids – **elektroniskā izsole elektronisko izsoļu vietnē** [**https://izsoles.ta.gov.lv**](https://izsoles.ta.gov.lv).
	4. Papildus nosolītajai cenai maksājams nekustamā īpašuma nodoklis (turpmāk – NĪN) un pievienotās vērtības nodoklis (turpmāk – PVN).
	5. Izsole Nr.1. “Par nomas tiesību piešķiršanu lauksaimniecības zemei 8.33 ha platībā, zemes vienības ar kadastra apzīmējumu 66270030386 daļā, nekustamā īpašumā “Pagrabiņa mežs”, kad.nr. 66270030294, Limbažu novada Alojas pagastā”:
		1. Izsoles objekts – tiesības slēgt zemes nomas līgumu par LVM valdījumā esošu zemi 8.33 ha platībā, kas atrodas Rietumvidzemes reģiona Limbažu iecirkņa 402.kv.apg. 397.kvartāla 10.,11.nogabala (ZKAT– Meža dzīvnieku barošanas lauce) un 13. nogabala (ZKAT – Aramzeme) teritorijā Limbažu novada Alojas pagastā, zemes vienības ar kadastra apz. 66270030386 daļā, nekustamā īpašumā “Pagrabiņa mežs”, kad.Nr. 66270030294. Īpašuma tiesības reģistrētas uz Latvijas valsts vārda Latvijas Republikas Zemkopības ministrijas personā, Vidzemes rajona tiesas Alojas pagasta zemesgrāmatas nodalījumā Nr. 100000453204.
		2. Izsoles objekta sākumcena ir EUR 780,00 (septiņi simti astoņdesmit euro nulle centi) gadā, jeb EUR 65,00 mēnesī, neieskaitot NĪN un PVN.
		3. Drošības nauda (turpmāk – Drošības nauda) - 390,00 EUR (trīs simti deviņdesmit euro un nulle centi).
		4. Izsolē tiesības slēgt Zemes nomas līgumu tiek solītas ar augšupejošu cenu, Izsoles paaugstinājuma solis ir EUR 36,00 (trīsdesmit seši euro nulle centi) nomas maksai gadā jeb EUR 3,00 nomas maksai mēnesī (atbilstoši elektroniskās izsoļu vietnes <https://izsoles.ta.gov.lv> funkcionalitātei).
	6. Izsole Nr.2. “Par nomas tiesību piešķiršanu lauksaimniecības zemei 11.76 ha kopplatībā, zemes vienību ar kadastra apzīmējumiem 42680040026 un 42680040027 daļā, nekustamā īpašumā “Lakšu kalna mežs”, kad.nr. 42680040026, Cēsu novada Nītaures pagastā”:
		1. Izsoles objekts – tiesības slēgt zemes nomas līgumu par LVM valdījumā esošu zemi 11.76 ha kopplatībā, kas atrodas Rietumvidzemes reģiona Vēru iecirkņa 410.kv.apg. 72.kvartāla 3., 4.nogabala teritorijā (ZKAT – pļava) un 73. kvartāla 50.nogabala teritorijā (ZKAT – pļava), Cēsu novada Nītaures pagastā, zemes vienību ar kadastra apz. 42680040026 un 42680040027 daļā, īpašumā “Lakšu kalna mežs”, kad.Nr. 42680040026. Īpašuma tiesības reģistrētas uz Latvijas valsts vārda Latvijas Republikas Zemkopības ministrijas personā, Vidzemes rajona tiesas Nītaures pagasta zemesgrāmatas nodalījumā Nr. 100000522077.
		2. Izsoles objekta sākumcena ir EUR 600,00 (seši simti euro nulle centi) gadā, jeb EUR 50,00 mēnesī, neieskaitot NĪN un PVN.
		3. Drošības nauda (turpmāk – Drošības nauda) - 300,00 EUR (trīs simti euro un nulle centi).
		4. Izsolē tiesības slēgt Zemes nomas līgumu tiek solītas ar augšupejošu cenu, Izsoles paaugstinājuma solis ir EUR 60,00 (sešdesmit euro nulle centi) nomas maksai gadā jeb EUR 5,00 nomas maksai mēnesī (atbilstoši elektroniskās izsoļu vietnes <https://izsoles.ta.gov.lv> funkcionalitātei).
	7. Izsole Nr.3. “Par nomas tiesību piešķiršanu lauksaimniecības zemei 13.45 ha platībā, zemes vienības ar kadastra apzīmējumu 40460240024 daļā, nekustamā īpašumā “Brunavas meži”, kad.nr. 40460140058, Bauskas novada Brunavas pagastā”:
		1. Izsoles objekts – tiesības slēgt zemes nomas līgumu par LVM valdījumā esošu zemi 13.45 ha platībā, kas atrodas Vidusdaugavas reģiona Bauskas iecirkņa 509.kv.apg. 199.kvartāla 51.nogabala teritorijā (ZKAT – pļava), Bauskas novada Brunavas pagastā, zemes vienību ar kadastra apz. 40460240024 daļā, īpašumā “Brunavas meži”, kad.Nr. 40460140058. Īpašuma tiesības reģistrētas uz Latvijas valsts vārda Latvijas Republikas Zemkopības ministrijas personā, Zemgales rajona tiesas Brunavas pagasta zemesgrāmatas nodalījumā Nr. 100000565762.
		2. Izsoles objekta sākumcena ir EUR 1500,00 (viens tūkstotis pieci simti euro nulle centi) gadā, jeb EUR 125,00 mēnesī, neieskaitot NĪN un PVN.
		3. Drošības nauda (turpmāk – Drošības nauda) - 750,00 EUR (septiņi simti piecdesmit euro un nulle centi).
		4. Izsolē tiesības slēgt Zemes nomas līgumu tiek solītas ar augšupejošu cenu, Izsoles paaugstinājuma solis ir EUR 60,00 (sešdesmit euro nulle centi) nomas maksai gadā jeb EUR 5,00 nomas maksai mēnesī (atbilstoši elektroniskās izsoļu vietnes <https://izsoles.ta.gov.lv> funkcionalitātei).
	8. Izsole Nr.4. “Par nomas tiesību piešķiršanu lauksaimniecības zemei 59.41 ha kopplatībā, zemes vienības ar kadastra apzīmējumu 88540070061 daļā, nekustamā īpašumā “Iliņu Mežs”, kad.nr. 88540070061, Talsu novada Ģibuļu pagastā un zemes vienības ar kadastra apzīmējumu 88540020027 daļā, nekustamā īpašumā “Kalniņu Mežs”, kad.nr. 88540020027, Talsu novada Ģibuļu pagastā”:
		1. Izsoles objekts – tiesības slēgt zemes nomas līgumu par LVM valdījumā esošu zemi 59.41 ha kopplatībā, kas atrodas Ziemeļkurzemes reģiona Raķupes iecirkņa 711.kv.apg. 90. kvartāla 51. nogabala teritorijā (ZKAT – aramzeme) un 50.kvartāla 51.nogabala teritorijā (ZKAT – aramzeme), Talsu novada Ģibuļu pagastā, zemes vienības ar kadastra apz. 88540070061 daļā, īpašumā “Iliņu mežs”, kad.Nr.88540070061 un zemes vienības ar kadastra apz. 88540020027 daļā, īpašumā “Kalniņu Mežs”, kad.Nr. 88540020027. Īpašuma tiesības reģistrētas uz Latvijas valsts vārda Latvijas Republikas Zemkopības ministrijas personā, Kurzemes rajona tiesas Ģibuļu pagasta zemesgrāmatu nodalījumos Nr. 100000175215 un 100000175213.
		2. Izsoles objekta sākumcena ir EUR 7260,00 (septiņi tūkstoši divi simti sešdesmit euro nulle centi) gadā, jeb EUR 605,00 mēnesī, neieskaitot NĪN un PVN.
		3. Drošības nauda (turpmāk – Drošības nauda) - 3600,00 EUR (trīs tūkstoši seši simti euro un nulle centi).
		4. Izsolē tiesības slēgt Zemes nomas līgumu tiek solītas ar augšupejošu cenu, Izsoles paaugstinājuma solis ir EUR 240,00 (divi simti četrdesmit euro nulle centi) nomas maksai gadā jeb EUR 20,00 nomas maksai mēnesī (atbilstoši elektroniskās izsoļu vietnes <https://izsoles.ta.gov.lv> funkcionalitātei).
2. Pretendenti
	1. Izsolē var piedalīties jebkura fiziska vai juridiska persona:
		1. kurai nav nenokārtotu parādsaistību pret LVM;
		2. kura ir reģistrēta normatīvajos aktos noteiktajā kārtībā (*attiecas uz juridisku personu*);
		3. kurai saskaņā ar likumu "Par nodokļiem un nodevām" (vai valstī, kurā tā reģistrēta vai kurā atrodas tās pastāvīgā dzīvesvieta, saskaņā ar attiecīgās ārvalsts normatīvajiem aktiem), nav neizpildītas saistības Valsts ieņēmumu dienesta (vai atbilstošas ārvalsts kompetentās iestādes) administrēto nodokļu jomā, kuru summa atsevišķi vai kopā pārsniedz 150 EUR;
		4. kurai nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), nav apturēta tās saimnieciskā darbība vai tā netiek likvidēta;
		5. kura ir iemaksājusi LVM norēķinu kontā Nolikuma 6.1. punktā minēto reģistrācijas maksu un Nolikuma 7.punktā minēto Drošības naudu, kā arī Nolikuma 6.2. punktā noteikto dalības maksu.
		6. kura (vai juridiskās personas valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt juridisko personu darbībās, kas saistītas ar filiāli) nav iekļauta Apvienoto Nāciju Organizācijas vai Eiropas Savienības, vai citas starptautiskās organizācijas, kuras dalībvalsts ir Latvijas Republika, sankciju sarakstos un uz to netiek piemērotas sankcijas Latvijas Republikas normatīvajos aktos noteiktajā kārtībā;
		7. kura nav reģistrēta valstīs, kas nodokļu nolūkos nesadarbojas Eiropas Savienības cīņā pret izvairīšanos no nodokļu maksāšanas un nodokļu apiešanas, tajā skaitā valstīs, kuras konkrētā termiņā nav izpildījušas savas saistības ievērot labas nodokļu pārvaldības kritērijus, un valstīs, kuras ir atteikušās to darīt (<https://www.consilium.europa.eu/lv/policies/eu-list-of-non-cooperative-jurisdictions/#countries>);
		8. kura nav ārzonās reģistrēts komersants.
	2. Ja Pretendents neatbilst kādai no Nolikuma 4.1.punktā minētajām prasībām, tas tiek izslēgts no dalības Izsolē.
	3. Piedalīšanās Izsolē ir Pretendenta brīvas gribas izpausme.
	4. Izsoles noteikumi visiem Pretendentiem ir vienādi, un visiem Pretendentiem ir vienādas iespējas sacensties par Zemes nomas tiesību iegūšanu.
	5. Starp Pretendentiem aizliegta vienošanās, kas varētu ietekmēt Izsoles rezultātus un gaitu.
3. Iepazīšanās ar Nolikumu
	1. Sludinājums par Zemes nomas tiesību Izsoli tiek publicēts Tiesu administrācijas uzturētajā elektronisko izsoļu vietnē <https://www.izsoles.ta.gov.lv/>, LVM tīmekļa vietnē: [www.lvm.lv](http://www.lvm.lv) un AS “Valsts nekustamie īpašumi’’ mājas lapā [www.vni.lv](http://www.vni.lv) .
	2. Ar elektronisko Nolikuma tekstu bez maksas var iepazīties elektronisko izsoļu vietnē <https://www.izsoles.ta.gov.lv/>, LVM tīmekļa vietnē: [www.lvm.lv](http://www.lvm.lv), sadaļā „Konkursi un izsoles” un AS “Valsts nekustamie īpašumi” mājas lapā [www.vni.lv](http://www.vni.lv).
	3. LVM ir tiesības publiskot informāciju par Izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt konkrēto Izsoles objektu.
4. Pretendentu reģistrācijas maksa
	1. Pretendentu reģistrācijas maksa noteikta 25.00 EUR (divdesmit pieci euro un nulle centi) par katru Izsoli, kas jāiemaksā Nolikuma 2.punktā norādītajā LVM norēķinu kontā līdz Izsoles pieteikuma iesniegšanai. Pretendentam reģistrācijas maksa netiek atmaksāta.
	2. Pretendents samaksā elektroniskās izsoles vietnes administratoram maksu par dalību izsolē normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotajiem rēķiniem.
5. Drošības nauda
	1. Pretendents līdz Izsoles pieteikuma iesniegšanai iemaksā attiecīgās Izsoles (atbilstoši 3.5.3., 3.6.3., 3.7.3. vai 3.8.3.punktam) Drošības naudu Nolikuma 2.punktā norādītajā LVM norēķinu kontā.
	2. Izsoles uzvarētājam Drošības nauda netiek atmaksāta. Drošības nauda tiek ieskaitīta ar Izsoli saistīto izdevumu segšanai un Zemes nomas maksā, atbilstoši Līguma nosacījumiem.
	3. Izsoles uzvarētājam Drošības nauda netiek atmaksāta, ja tas nenoslēdz Zemes nomas līgumu ar LVM tā norādītajā termiņā, un tiek piemēroti Nolikuma 10.3.punkta nosacījumi.
	4. Pretendentam, kurš nav ieguvis Zemes nomas tiesības, Drošības nauda tiek atmaksāta 15 (piecpadsmit) dienu laikā pēc Zemes nomas līguma noslēgšanas ar Izsoles uzvarētāju, pārskaitot to uz Pretendenta pieteikumā norādīto bankas norēķinu kontu.
	5. Ja Pretendents neatbilst Nolikuma 4.1.punkta prasībām un Komisija izslēdz Pretendentu no dalības Izsolē, Pretendentam Drošības nauda tiek atmaksāta 15 (piecpadsmit) dienu laikā pēc Izsoles rezultātu apstiprināšanas, pārskaitot to uz Pretendenta norādīto bankas norēķinu kontu.
	6. Pretendentam, kurš ir iemaksājis Drošības naudu, taču nav piedalījies Izsolē, Drošības nauda 15 (piecpadsmit) dienu laikā pēc Izsoles rezultātu apstiprināšanas tiek atmaksāta, pārskaitot to uz Pretendenta norādīto bankas norēķinu kontu.
6. Pretendentu pieteikšanās un reģistrācija izsolei
	1. Pretendents savlaicīgi reģistrējas elektronisko izsoļu portālā atbilstoši Elektronisko izsoļu vietnes lietošanas noteikumiem (pieejami <https://izsoles.ta.gov.lv/noteikumi/1>).
	2. Elektronisko izsoļu vietnē reģistrēts lietotājs, kurš vēlas piedalīties izsludinātajā Izsolē, līdz Izsoles publikācijā norādītajam pieteikšanās beigu termiņam nosūta Izsoles rīkotājam lūgumu autorizēt to dalībai izsolē, izmantojot elektronisko izsoļu vietni, kā arī samaksā Nolikuma 6.punktā minēto dalībnieka reģistrācijas maksu, Nolikuma 7.punktā minēto Drošības naudu, kā arī elektroniskās izsoles vietnes administratoram maksu par dalību izsolē normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotajiem rēķiniem.
	3. 5 (piecu) darba dienu laikā pēc Nolikuma 8.2.punktā norādīto rēķinu samaksas Izsoles rīkotājs veic katra pretendenta atbilstības Nolikuma 4.1.punkta prasībām pārbaudi datu bāzēs [www.lursoft.lv](http://www.lursoft.lv), VID publiskojamo datu bāzē <https://www6.vid.gov.lv/vid_pdb/npar>, kā arī citās datu bāzēs.
	4. Pēc atbilstības pārbaudes Izsoles rīkotājs autorizē dalībai Izsolē pretendentus, kuri atbilst Nolikuma 4.1.punktā minētajām prasībām.
	5. Informāciju par autorizēšanu dalībai Izsolē Izsoles rīkotājs elektronisko izsoļu vietnē reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu. Autorizējot pretendentu Izsolei, katram solītājam elektronisko izsoļu vietnes sistēma automātiski izveido unikālu identifikatoru.
	6. Pretendents netiek autorizēts, ja
		1. nav vēl iestājies vai ir beidzies pretendentu reģistrācijas termiņš;
		2. pretendents neatbilst kādai no Nolikuma 4.1.punktā noteiktajām prasībām;
		3. pretendents nav iemaksājis Drošības naudu un reģistrācijas maksu, kā arī Nolikuma 6.2 punktā noteikto dalības maksu.
	7. Ziņas par reģistrētajiem Izsoles pretendentiem un to skaitu nav izpaužamas.
	8. Izsoles rīkotājs ar Izsoles pretendentiem sazinās, izmantojot elektronisko izsoļu vietnē lietotājam izveidotu kontu.
7. Izsoles norise
	1. Izsole elektronisko izsoļu vietnē <https://izsoles.ta.gov.lv> sākas 2024.gada 2. oktobra plkst. 13.00 un noslēdzas 2024.gada 1.novembra plkst. 13:00.
	2. Izsolei autorizētie pretendenti drīkst izdarīt solījumus visā Izsoles norises laikā.
	3. Ja pēdējo piecu minūšu laikā pirms Izsoles noslēgšanas noteiktā laika tiek reģistrēts solījums, Izsoles laiks automātiski tiek pagarināts par piecām minūtēm.
	4. Ja pēdējās stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbadienas plkst. 13:00.
	5. Pēc Izsoles noslēgšanas solījumus nereģistrē un elektronisko izsoļu vietnē tiek norādīts Izsoles noslēguma datums, laiks un pēdējais izdarītais solījums.
	6. Izsoles rīkotājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu. Paziņojumu par Izsoles pārtraukšanu publicē elektronisko izsoļu vietnē.
8. Izsoles rezultātu apstiprināšana un līguma slēgšana
	1. Pēc Izsoles slēgšanas sistēma automātiski sagatavo izsoles aktu, kuru Komisija kopā ar pārējiem dokumentiem iesniedz LVM Nekustamo īpašumu pārvaldes vadītājam Izsoles rezultātu apstiprināšanai. Pēc Izsoles rezultātu apstiprināšanas, Komisija rakstveidā informē Nosolītāju par Izsoles rezultātu apstiprināšanu un uzaicina parakstīt Zemes nomas līgumu.
	2. Komisija 2 (divu) darba dienu laikā pēc Izsoles rezultātu apstiprināšanas organizē šīs informācijas ievietošanu AS “Valsts nekustamie īpašumi” interneta tīmekļa vietnē <http://www.vni.lv> un LVM interneta tīmekļa vietnē <http://www.lvm.lv>.
	3. Izsoles uzvarētājam Zemes nomas līgums ar LVM jāparaksta 10 (desmit) darba dienu laikā no Izsoles rezultātu paziņošanas, ja Nolikuma 10.1.punktā norādītajā uzaicinājumā nav norādīts cits termiņš, kurš nav īsāks par šajā punktā minēto. Ja minētajā termiņā Izsoles uzvarētājs neparaksta Zemes nomas līgumu vai iesniedz attiecīgu atteikumu, ir uzskatāms, ka Izsoles uzvarētājs no Zemes nomas līguma slēgšanas ir atteicies un tas zaudē iemaksāto Drošības naudu.
	4. Ja Izsoles uzvarētājs atsakās slēgt Zemes nomas līgumu, LVM ir tiesības secīgi piedāvāt slēgt Zemes nomas līgumu tam Pretendentam, kurš nosolījis nākamo augstāko Zemes nomas maksu. LVM 10 (desmit) darba dienu laikā pēc minētā piedāvājuma nosūtīšanas publicē vai nodrošina minētās informācijas publicēšanu AS “Valsts nekustamie īpašumi” interneta tīmekļa vietnē <http://www.vni.lv> un LVM interneta tīmekļa vietnē <http://www.lvm.lv>.
	5. Pretendents, kurš nosolījis nākamo augstāko Zemes nomas maksu, atbildi sniedz trīs darba dienu laikā pēc LVM rakstiska piedāvājuma saņemšanas dienas. Ja Pretendents piekrīt parakstīt Zemes nomas līgumu par paša nosolīto augstāko Zemes nomas maksu, Zemes nomas līgums jāparaksta piecu darba dienu laikā.
	6. LVM ne vēlāk kā 10 (desmit) darba dienu laikā pēc Zemes nomas līguma parakstīšanas publicē vai nodrošina informācijas par noslēgto Zemes nomas līgumu publicēšanu AS “Valsts nekustamie īpašumi” interneta tīmekļa vietnē <http://www.vni.lv> un LVM interneta tīmekļa vietnē <http://www.lvm.lv>.
	7. LVM Nekustamo īpašumu pārvaldes vadītājs neapstiprina Izsoles rezultātus, ja:
		1. tiek konstatēts, ka kāds no Pretendentiem nepamatoti izslēgts no dalības Izsolē vai konstatēti pārkāpumi Izsoles norisē;
		2. tiek konstatēts, ka bijusi noruna atturēt kādu no piedalīšanās Izsolē;
		3. atklājas, ka Izsoles uzvarētājs ir tāda persona, kura nevar slēgt darījumus, vai kurai nebija tiesību piedalīties Izsolē;
		4. tiek konstatēts, ka izsolāmais objekts nepieciešams LVM saimnieciskās darbības nodrošināšanai.
	8. Komisija atzīst izsoli par nenotikušu, ja:
		1. izsolei nav pieteicies vai nav reģistrēts neviens izsoles pretendents;
		2. neviens no reģistrētajiem izsoles pretendentiem nepārsola izsoles objekta sākumcenu.
	9. Ja Komisija atzinusi izsoli par nenotikušu, Komisijai ir tiesības publiski paziņot par atkārtotu izsoli.
9. Pārsūdzība
	1. Ja Pretendents uzskata, ka Izsoles gaitā ir pārkāpti Latvijas Republikā spēkā esošie normatīvie akti vai Nolikums, tad viņam ir tiesības iesniegt sūdzību. Sūdzības iesniegšana neaptur Izsoles norisi vai Zemes nomas līguma slēgšanu.
	2. Sūdzība ir iesniedzama rakstveidā trīs darba dienu laikā no dienas, kad Pretendents ir saņēmis Izsoles akta kopiju, kuru Pretendentam ir tiesības pieprasīt ne vēlāk kā trīs darba dienu laikā pēc Izsoles slēgšanas.
	3. Sūdzībā jānorāda Pretendenta nosaukums/vārds, uzvārds, reģistrācijas Nr., adrese, kā arī Latvijas Republikā spēkā esošā normatīvā akta vai Nolikuma pārkāpuma būtība. Sūdzību paraksta Pretendents. Tai var tikt pievienoti attiecīgi dokumenti, kas pamato sūdzību.
	4. Sūdzība adresējama LVM atbildīgajam valdes loceklim un iesniedzama LVM Rīgas klientu centrā Rīgā, Vaiņodes ielā 1, LV-1004, vai elektroniski e-pastā lvm@lvm.lv parakstīta ar drošu elektronisko parakstu.
	5. Sūdzība tiek izskatīta 30 (trīsdesmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, LVM ir tiesības pagarināt sūdzības izskatīšanas termiņu, par to informējot sūdzības iesniedzēju.
10. Personas datu aizsardzības jautājumi
	1. Šīs sadaļas noteikumi nosaka fizisko personu datu apstrādes kārtību gadījumos, kad uz Izsoles gaitu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
	2. Personas datu apstrādes pamatojums – Izsoles īstenošana, Zemes nomas līguma noslēgšana un izpilde, GDPR 6.panta pirmās daļas b) un c) apakšpunkts. Izsolē iesniegtajos dokumentos norādīto fizisko personu dati tiks apstrādāti, lai nodrošinātu Izsoles norisi, Pretendenta iesniegto dokumentu izvērtēšanu, Zemes nomas līguma noslēgšanu un izpildi, atbilstoši normatīvajiem aktiem.
	3. Pretendents nodrošina, ka visu iesniegtajā dokumentācijā norādīto fizisko personu datu apstrādei, kuru veiks Komisija vai LVM gan Izsolē, gan līguma izpildē, ja ar Pretendentu tiks noslēgts Zemes nomas līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
	4. Pretendents nodrošina visu savā iesniegtajā dokumentācijā norādīto fizisko personu datu apstrādei, kuru veiks Komisija vai LVM gan Izsolē, gan līguma izpildē, ja ar Pretendentu tiks noslēgts Zemes nomas līgums, informēšanu par paredzēto personas datu apstrādi.
	5. Personas datu apstrādes pārzinis (turpmāk – Pārzinis): LVM, kontaktinformācija: Vaiņodes iela 1, Rīga, LV-1004, elektroniskais pasts: lvm@lvm.lv, tālrunis 67610015.
	6. Pārzinis informē, ka fizisko personu dati, ko Pretendents ir iesniedzis Izsolē var tikt nodoti Latvijas Republikas Zemkopības ministrijai.
11. Izsoles Nolikumam ir sekojoši Pielikumi:

Izsoles Nr.1 Pielikumi:

* 1. Pielikums Nr.1 Līguma projekts;
	2. Pielikums Nr.2 Zemes robežu shēma.

Izsoles Nr.2 Pielikumi:

* 1. Pielikums Nr.1 Līguma projekts;
	2. Pielikums Nr.2 Zemes robežu shēma.

Izsoles Nr.3 Pielikumi:

* 1. Pielikums Nr.1 Līguma projekts;
	2. Pielikums Nr.2 Zemes robežu shēma.

Izsoles Nr.4 Pielikumi:

* 1. Pielikums Nr.1 Līguma projekts;
	2. Pielikums Nr.2 Zemes robežu shēma.